સારાંશ માટે દસ્તાવેજ: અહીંનો લોકોને આશ્ચર્ય છે કે કોઈ વ્યક્તિ એક અઢી વર્ષની બાળકીને કઈ રીતે કિડનૅપ કરી શકે, તેના શરીરને ટુકડે ટુકડા કરી શકે, તેના પર ઍસિડ નાખીને તેની હત્યા કરી શકે અને એ પણ કથિત જૂજ હજાર રૂપિયા માટે.

પાયલ(નામ બદલ્યું છે) 30 મેથી ગુમ હતી. સંબંધીઓ વચ્ચે ઘેરાયેલી તેની માએ જણાવ્યું, "એ સવારે ઘરની બહાર રમતી હતી અને થોડી જ વારમાં અમને ખબર પડી કે એ ગાયબ છે."

તેમણે માથે ઓઢ્યું હતું, તેઓ આંગણામાં બેઠાં હતાં અને તેમના ચહેરા પર કોઈ જ ભાવ નહોતો. ચહેરા પર સુકાયેલાં આંસુનાં નિશાન હતાં.

પરિવાર, મિત્રો, સંબંધીઓએ ટપ્પલની આસપાસનાં ગામોમાં દરેક જગ્યાએ પાયલને શોધી પણ કોઈ જ ભાળ મળી નહીં.

પોલીસે ફરિયાદ નોંધી પણ શોધખોળ અટકી નહીં.

ટપ્પલના દરેક પરિવારને ખબર હતી કે એક પરિવારની અઢી વર્ષની નાનકડી નટખટ દીકરી ગાયબ છે.

તમે આ વાંચ્યું કે નહીં?

કૂતરાં શબ ખેંચી રહ્યાં હતાં

30 મેએ દીકરી ગુમ થઈ હતી. 2 જૂનના દિવસે છાયા(નામ બદલ્યું છે) લોકોના ઘરોમાંથી કચરો માથે ઉઠાવીને જઈ રહી હતી ત્યારે તેણે જોયું કે ત્રણ કૂતરાં રસ્તાની કોરે કચરાના ઢગલામાંથી બાળકના શબને ખેંચીને લઈ જઈ રહ્યા છે.

આ કચરાનો ઢગલો પાયલના ઘરથી માંડ 200 મીટર દૂર છે.

ટપ્પલના વાલ્મિકી નગરમાં રહેતાં છાયાએ પોતાના ઘરમાં મારી સાથે વાત કરતાં કહ્યું, "મેં જોરથી બૂમ પાડી કે આ કોઈ બાળકનું શરીર છે અને થોડી વારમાં ત્યાં લોકો એકઠા થઈ ગયા."

જેમણે-જેમણે નાની પાયલને આ હાલતમાં જોઈ તેઓ રડી પડ્યા.

પાયલનાં એક આન્ટીએ જણાવ્યું, "તેના શબની દુર્દશા કરી નાંખવામાં આવી હતી અને તેના પર ઍસિડ નાંખવામાં આવ્યું હતું. હું તો તેની તરફ જોઈ પણ શકતી નહોતી."

"તેને ઓળખવી શક્ય નહોતી, તેણે પીળા કલરની ચડ્ડી પહેરી હતી. અમે તેનાથી ઓળખ છતી થઈ."

બળાત્કારની પુષ્ટિ નહીં

આ કચરાના ઢગલામાંથી બાળકીનું શબ મળ્યું.

પાયલનાં આન્ટી અને દાદીને સંબંધીઓ અને સ્થાનિક મહિલાઓએ ઘેરીને ઊભાં હતાં અને તેઓ તેમને આશ્વાસન આપી રહ્યાં હતાં.

નીચે જમીન પર, દીવાલને ટેકે બેઠેલાં પાયલના દાદીની હાલત ખરાબ હતી, રોતાં રોતાં જ તેઓ તૂટક-તૂટક વાત કરી રહ્યાં હતાં.

"એ બહુ તોફાની હતી, બહુ જ ધીરેથી બોલતી. પણ બહુ જ બોલતી. કહેતી કે બાબા મને ચા આપો, બાબા મને બિસ્કિટ આપો. એ પાંચ વર્ષના તપનું ફળ હતી."

વર્ષા(નામ બદલવામાં આવ્યું છે) અને મુકેશ (નામ બદલવામાં આવ્યું છે)ની દીકરી પાયલ ઘણી માનતાઓ અને ડૉક્ટરોના ઇલાજ પછી જન્મી હતી.

પાયલના જન્મ પછી થોડા જ મહિનામાં વર્ષા પાયલના...\nદસ્તાવેજની સમાન ભાષામાં સારાંશ:
દિલ્હીથી માંડ 100 કિલોમિટર દૂર અલીગઢ જિલ્લાના ટપ્પલ તાલુકાના લોકોમાં રોષ છે.